text: Най-абсурдните оправдания за говорене по мобилен телефон – MOTO BG – Всичко за мотори, скутери, мотоциклети, мото клубове и мотористи. Мото форум
  Най-абсурдните оправдания за говорене по мобилен телефон
  Полицейските служби във Великобритания пуснаха подробности за най-абсурдните извинения на полицейски офицери от страна на хора, уловени да използват своите мобилни телефони, докато шофират. От полицията публикуваха информацията в опит да повишат осведомеността за проблема и да подчертаят нелогичното отношение към въпроса на някои участници по пътя.
  Разнообразни оправдания могат да бъдат чути от шофьорите. Някои от тях се оправдават със своите шефове, деца или дори бивши жени.
  Някои от тях са честни и си признават: "Аз винаги го използвам. Въпросът е кога ще ме хванат."
  Моторист даже помолил полицай за помощ с думите: "Беше моята бивша жена, която ме тормозеше – може ли да говорите с нея?"
  Друг водач обвинил своя началник с думите: "Шефът ми се обади да провери къде съм."
  Баща се оправдал с чакано дете: "Вдигнах телефона, защото с жена ми ще имаме бебе и предположих, че ми се обажда, защото е започнала да ражда."
  В много случаи, водачите изглежда не са запознати с това до какви последствия може да доведе използването на мобилен телефон зад волана. Според поредните двама, опитали се да излязат чисти от ситуацията водачи: "Аз не говорех по телефона, а се проверявах нещо в интернет" и "Не се обаждах на никой, а отговарях на e-mail."
  Друг излъгал със следното: "Вдигнах само, за да кажа, че не мога да говоря."
  Шофьор, преминал на червено и спрян от полицейските власти обяснил нарушението си по следния начин: "Извинявам се, но не видях червения сигнал на светофара, защото говорех по телефона."
  Може би, след всички изброени, най-жалкото и абсурдно обяснение идва от шофьор, който се опитал да се защити с думите "Държах си ухото затоплено."
  Според говорител на властите: "Може да е изкушаващо да отговорите на обаждане или да си проверите профила във Facebook, докато шофирате, но това е огромно отвличане на вниманието и последствията могат да бъдат катастрофални. Възможността да катастрофирате е четири пъти по-голяма, ако използвате мобилен телефон, докато шофирате. Вашето време за реакцие се увеличава с 50% и възможността да навлезете в насрещното движение е висока."
  В България, глобата за говоренето по мобилен телефон без употребата на Handsfree е 50лв. Не смятате ли, че тя трябва да бъде увеличена?